Emmanuel Carrère

Emmanuel Carrère (s. 1957 Pariisi, Ranska) on ranskalainen kirjailija. Hän on julkaissut useita kaunokirjallisia teoksia ja kirjoittanut elokuvakäsikirjoituksia.

Carrère on tuotannossaan keskittynyt kuvaamaan minuuden haurautta ja häilyvyyttä. Hänen teoksissaan salatut pelot saavat mielikuvituksen lentämään niin kohtuuttomasti, että elämä suistuu raiteiltaan. Carrère sai Prix Femina -kirjallisuuspalkinnon vuonna 1995 romaanistaan Huviretki painajaisiin. Kirjan pohjalta Claude Miller ohjasi samannimisen elokuvan. Myös Carréren Philip K. Dickin elämästä kertova kirja Je suis vivant et vous êtes morts ("Olen elävä ja te olette kuolleita"), sekä Valhe on filmattu. Carrèren kirja Viikset luetaan fantasiakirjallisuuteen.

Suomennettuja teoksia 

 Viikset (La moustache, 1986). Suom. Kristina Haataja, 2002, Like
 Huviretki painajaisiin (La Classe de neige, 1995). Suom. Kristina Haataja, 2001, Like
 Valhe (L'adversaire, 2000). Suom. Marja Haapio, 2000, Like

Aiheesta muualla 
 Risingshadow-sivuston kirjailijaprofiili

Ranskalaiset kirjailijat
Ranskalaiset fantasiakirjailijat
Vuonna 1957 syntyneet
Elävät henkilöt